
****

**ประกาศคณะกรรมการสรรหาผู้อำนวยการวิทยาลัยพลังงานทดแทนและสมาร์ตกริดเทคโนโลยี**

**เรื่อง การรับสมัครผู้สนใจเข้ารับการสรรหาเพื่อเป็นผู้สมควรดำรงตำแหน่งผู้อำนวยการวิทยาลัย**

**พลังงานทดแทนและสมาร์ตกริดเทคโนโลยี มหาวิทยาลัยนเรศวร**

.............................................

ตามข้อบังคับมหาวิทยาลัยนเรศวร ว่าด้วย หลักเกณฑ์และวิธีการสรรหาคณบดี/ผู้อำนวยการวิทยาลัย พ.ศ. 2561ข้อ 10 กำหนดให้คณะกรรมการสรรหามีอำนาจพิจารณากำหนดให้มีการรับสมัครบุคคลเพื่อดำรงตำแหน่งคณบดี/ผู้อำนวยการวิทยาลัย โดยหลักเกณฑ์และวิธีการให้เป็นไปตามที่คณะกรรมการสรรหาฯ กำหนด นั้น

เพื่อให้การสรรหาผู้อำนวยการวิทยาลัยพลังงานทดแทนและสมาร์ตกริดเทคโนโลยี เป็นไปด้วยความเรียบร้อย ฉะนั้น อาศัยอำนาจตามความในข้อ 10(1) แห่งข้อบังคับมหาวิทยาลัยนเรศวร ว่าด้วย หลักเกณฑ์และวิธีการสรรหาคณบดี/ผู้อำนวยการวิทยาลัย พ.ศ. 2561 ประกอบกับมติคณะกรรมการสรรหาผู้อำนวยการวิทยาลัยพลังงานทดแทนและสมาร์ตกริดเทคโนโลยี ในการประชุม ครั้งที่ 1/2565 เมื่อวันศุกร์ที่   
9 กันยายน 2565 จึงให้ประกาศรับสมัครผู้สนใจเข้ารับการสรรหาเพื่อเป็นผู้สมควรดำรงตำแหน่งผู้อำนวยการวิทยาลัยพลังงานทดแทนและสมาร์ตกริดเทคโนโลยี มหาวิทยาลัยนเรศวร ตามหลักเกณฑ์และวิธีการ ดังต่อไปนี้

**1. คุณสมบัติของผู้สมัคร**

**1.1 คุณสมบัติของผู้สมควรดำรงตำแหน่งผู้อำนวยการวิทยาลัยตามพระราชบัญญัติมหาวิทยาลัยนเรศวร พ.ศ. 2533 และที่แก้ไขเพิ่มเติม** กำหนดไว้ ดังนี้

(1) ได้ปริญญาชั้นใดชั้นหนึ่งหรือเทียบเท่าจากมหาวิทยาลัยหรือสถาบันอุดมศึกษาอื่น  
ที่สภามหาวิทยาลัยรับรอง และ

(2) ได้ทำการสอนในมหาวิทยาลัย หรือสถาบันอุดมศึกษาอื่นที่สภามหาวิทยาลัยรับรอง หรือ  
มีประสบการณ์ด้านการบริหารมาแล้วไม่น้อยกว่าสามปี

**1.2 คุณสมบัติของผู้สมควรดำรงตำแหน่งผู้อำนวยการวิทยาลัยตามข้อบังคับมหาวิทยาลัยนเรศวร ว่าด้วย หลักเกณฑ์และวิธีการสรรหาคณบดี/ผู้อำนวยการวิทยาลัย พ.ศ. 2561 และที่แก้ไขเพิ่มเติม** กำหนดไว้ ดังนี้

“ข้อ 7 ผู้สมควรได้รับการเสนอชื่อให้ดำรงตำแหน่งคณบดี/ผู้อำนวยการวิทยาลัย จะต้องมีคุณสมบัติตามบทบัญญัติไว้ในมาตรา 24 แห่งพระราชบัญญัติมหาวิทยาลัยนเรศวร พ.ศ. 2533 และที่แก้ไขเพิ่มเติม

ข้อ 8...

- 2 -

ข้อ 8 ผู้ดำรงตำแหน่งคณบดี/ผู้อำนวยการวิทยาลัย ต้องมีคุณสมบัติตามที่กำหนดไว้ในข้อ 7 และต้องมีคุณลักษณะทั้งสี่ด้าน ดังนี้

(1) ด้านบุคลิกภาพ คุณธรรมและจริยธรรม

(ก) มีใจกว้าง ยอมรับฟังความเห็นจากบุคคลทุกกลุ่ม ทุกระดับในคณะ/วิทยาลัย มีความสามารถที่จะประมวลข้อคิดเห็นเพื่อนำมาใช้ให้เป็นประโยชน์ในการบริหารงานคณะ/วิทยาลัย

(ข) เป็นที่ยอมรับนับถือในสังคมมหาวิทยาลัย มีมนุษยสัมพันธ์ที่ดีกับบุคคลทุกระดับ

(ค) มีประวัติอันดีงาม ทั้งในด้านการงานและส่วนตัว มีความซื่อสัตย์สุจริต  
เป็นที่ประจักษ์ มีคุณธรรม จริยธรรม เป็นตัวอย่างที่ดีแก่อาจารย์ นิสิต บุคลากรและประชาชนทั่วไป

(2) ด้านวิสัยทัศน์และประสบการณ์ทางการบริหาร

(ก) มีภาวะผู้นำที่กล้าเปลี่ยนแปลง สามารถระดมทรัพยากรและบุคคลเพื่อร่วมกันพัฒนาคณะ/วิทยาลัย ให้บรรลุเป้าหมายตามนโยบายการบริหารของมหาวิทยาลัยอย่างมีประสิทธิภาพและคุ้มค่า

(ข) มีประสบการณ์และสัมฤทธิผลในการบริหารงาน

(ค) มีวิสัยทัศน์และมีลักษณะเป็นผู้นำ มีความคิดเป็นระบบ มีความสามารถ  
ในการประสานงาน สามารถตัดสินใจได้ดี สามารถแก้ไขปัญหาต่างๆ ได้ว่องไว มีความมั่นคงทางอารมณ์   
มีความกล้า มีความเฉียบขาด มีความยุติธรรมและมีเมตตาธรรม

(ง) มีประสบการณ์และความสามารถในการติดต่อกับวงการต่างๆ นอกมหาวิทยาลัย ก่อให้เกิดความศรัทธาที่จะหาความช่วยเหลือและสร้างเครือข่ายความร่วมมือในรูปแบบต่างๆ ได้

(จ) เป็นผู้ที่สามารถตอบสนองแนวนโยบายการบริหารของมหาวิทยาลัย

(3) ด้านวิชาการ และประสบการณ์ทางวิชาการ

(ก) มีศักดิ์ศรีทางวิชาการเป็นที่ยอมรับในระดับประเทศ เป็นผู้แทนคณะ/วิทยาลัยได้อย่างสมศักดิ์ศรี

(ข) มีประสบการณ์และสัมฤทธิผลในทางวิชาการระดับสูง

(ค) มีความเป็นผู้นำทางวิชาการ

(ง) มีความคิดริเริ่มในทางวิชาการและมีความสามารถในการกำหนดทิศทาง  
การพัฒนาทางวิชาการ

(จ) มีความสนใจ เอาใจใส่ในหลักการและปรัชญาการศึกษาระดับอุดมศึกษา

(4) ด้านคุณสมบัติทั่วไป

(ก) เป็นผู้ที่สามารถแสวงหารายได้และทรัพยากรอื่นเข้าสู่คณะ/วิทยาลัย

(ข) สามารถสละเวลาได้เต็มที่ ทั้งในงานบริหารและงานสังคมที่เป็นเกียรติแก่คณะ/วิทยาลัยและมหาวิทยาลัย

(ค) เป็นผู้ซึ่งมีศักยภาพการชี้นำสังคม”

2. วิธีการ...

- 3 -

**2. วิธีการสมัคร**

ผู้สนใจสามารถติดต่อขอใบสมัครได้ที่ ฝ่ายกิจการสภามหาวิทยาลัย สำนักงาน  
สภามหาวิทยาลัย ชั้น 1 มหาวิทยาลัยนเรศวร หรือดาวน์โหลดใบสมัครได้ที่เว็บไซต์มหาวิทยาลัยนเรศวร   
และเว็บไซต์สำนักงานสภามหาวิทยาลัยนเรศวร ระหว่างวันพุธที่ 14 กันยายน 2565 ถึงวันพุธที่ 28 กันยายน 2565 และสามารถส่งใบสมัครพร้อมเอกสารประกอบการสมัคร ด้วยวิธีการดังต่อไปนี้

(ก) กรณีสมัครด้วยตนเอง ให้ผู้สนใจยื่นใบสมัครได้ที่ ฝ่ายกิจการสภามหาวิทยาลัย สำนักงานสภามหาวิทยาลัย ชั้น 1 มหาวิทยาลัยนเรศวร ระหว่างวันพุธที่ 14 กันยายน 2565 ถึงวันพุธที่   
28 กันยายน 2565 ไม่เกินเวลา 16.30 น. โดยให้ถือตราประทับของสำนักงานสภามหาวิทยาลัยเป็นสำคัญ

(ข) กรณีส่งทางไปรษณีย์ ให้ส่งไปรษณีย์แบบลงทะเบียนหรือแบบด่วนพิเศษ (EMS)   
ของบริษัท ไปรษณีย์ไทย จำกัด (ปณท) ไปที่ ฝ่ายกิจการสภามหาวิทยาลัย สำนักงานสภามหาวิทยาลัย   
อาคารสำนักงานอธิการบดี ชั้น 1 มหาวิทยาลัยนเรศวร ตำบลท่าโพธิ์ อำเภอเมืองพิษณุโลก จังหวัดพิษณุโลก รหัสไปรษณีย์ 65000 ระหว่างวันพุธที่ 14 กันยายน 2565 ถึงวันพุธที่ 28 กันยายน 2565 ไม่เกินเวลา 16.30 น. โดยให้ถือตราประทับของไปรษณีย์เป็นสำคัญ กรณีเกิดความล่าช้าในการจัดส่งเอกสารของไปรษณีย์เอกสารต้องถึงมหาวิทยาลัย ภายในวันศุกร์ที่ 30 กันยายน 2565 ไม่เกินเวลา 16.30 น. โดยให้ถือตราประทับของมหาวิทยาลัยเป็นสำคัญ

(ค) กรณีส่งใบสมัครทางไปรษณีย์อิเล็กทรอนิกส์ (E-mail) ให้ผู้สนใจส่งใบสมัคร  
ถึงฝ่ายกิจการสภามหาวิทยาลัย สำนักงานสภามหาวิทยาลัย E-mail : sme\_nu@nu.ac.th (งานสรรหา ติดตามและประเมินผล) ระหว่างวันพุธที่ 14 กันยายน 2565 ถึงวันพุธที่ 28 กันยายน 2565 ไม่เกินเวลา 16.30 น. โดยให้ถือเวลาการส่งออกจดหมายอิเล็กทรอนิกส์ของผู้สมัคร ตามเวลามาตรฐานของประเทศไทยเป็นสำคัญ

ในกรณีที่เกิดปัญหาในกระบวนการรับสมัคร ให้เป็นอำนาจของคณะกรรมการสรรหา  
ผู้อำนวยการวิทยาลัยพลังงานทดแทนและสมาร์ตกริดเทคโนโลยี เป็นผู้วินิจฉัยและให้ถือว่าการวินิจฉัยของคณะกรรมการสรรหาผู้อำนวยการวิทยาลัยพลังงานทดแทนและสมาร์ตกริดเทคโนโลยี เป็นที่สิ้นสุด

ทั้งนี้ ผู้สนใจสามารถติดต่อสอบถามรายละเอียดเพิ่มเติมได้ที่ ฝ่ายกิจการสภามหาวิทยาลัย สำนักงานสภามหาวิทยาลัย ชั้น 1 มหาวิทยาลัยนเรศวร หมายเลขโทรศัพท์ 0 5596 1005 หรือดูรายละเอียดเพิ่มเติมได้ที่เว็บไซต์มหาวิทยาลัยนเรศวร และเว็บไซต์สำนักงานสภามหาวิทยาลัย

ประกาศ ณ วันที่ 9 กันยายน พ.ศ. 2565

(ดร.พิจิตต รัตตกุล)

กรรมการสภามหาวิทยาลัย ผู้ทรงคุณวุฒิ

ประธานคณะกรรมการสรรหาผู้อำนวยการวิทยาลัย

พลังงานทดแทนและสมาร์ตกริดเทคโนโลยี



**ใบสมัครเข้ารับการสรรหาเพื่อเป็นผู้สมควรดำรงตำแหน่ง**

**ผู้อำนวยการวิทยาลัยพลังงานทดแทนและสมาร์ตกริดเทคโนโลยี มหาวิทยาลัยนเรศวร**

ข้าพเจ้า....................................................................................................................................  
มีความประสงค์เข้ารับการสรรหาเพื่อเป็นผู้สมควรดำรงตำแหน่งผู้อำนวยการวิทยาลัยพลังงานทดแทนและสมาร์ตกริดเทคโนโลยี มหาวิทยาลัยนเรศวร และได้จัดส่งประวัติส่วนตัวและผลงาน มาพร้อมกันนี้

ลงชื่อ.................................................................ผู้สมัคร

(...................................................................)

วันที่..................เดือน.......................... พ.ศ. ..............

**เอกสารประกอบการสมัครเข้ารับการสรรหาเพื่อเป็นผู้สมควรดำรงตำแหน่ง**

**ติดรูปถ่าย**

**2 นิ้ว**

**ผู้อำนวยการวิทยาลัยพลังงานทดแทนและสมาร์ตกริดเทคโนโลยี มหาวิทยาลัยนเรศวร**

**1. ประวัติส่วนตัว**

1.1 ชื่อ - สกุล …...…………..……………..……………...…………………………

1.2 วัน เดือน ปีเกิด ...................................................……..…….…......

1.3 อายุ……………………ปี เบอร์โทรศัพท์มือถือ...................................

1.4 ที่อยู่

...................................................................................................................................................................................................................................................................................................................................................................................................................................................................................................................................................................................................................................................................................................................................................................................

**2. การศึกษา**

|  |  |  |
| --- | --- | --- |
| **คุณวุฒิ** | **ปี พ.ศ. ที่จบ** | **ชื่อสถานศึกษาและประเทศ** |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |

**3. สถานภาพครอบครัว**

🞎 โสด

🞎 สมรส จำนวนบุตร...................คน

🞎 อื่นๆ โปรดระบุ...........................

- 2 -

**4. ประวัติการทำงาน**

4.1 ปัจจุบันดำรงตำแหน่ง ....................................................................................................................

สังกัด................................................................................................................................................

รวมระยะเวลาดำรงตำแหน่ง............................................................................................................

4.2 ประวัติการทำงาน

|  |  |
| --- | --- |
| **ประวัติการทำงาน** | **เริ่มต้น - สิ้นสุด** |
|  |  |
|  |  |
|  |  |
|  |  |
|  |  |
|  |  |
|  |  |
|  |  |

**5. ประสบการณ์การสอน**

|  |  |
| --- | --- |
| **สถาบันที่ทำการสอน** | **ปีที่ทำการสอน** |
|  |  |
|  |  |
|  |  |

**6. ประสบการณ์การบริหาร**

|  |  |  |
| --- | --- | --- |
| **หน่วยงานที่ทำการบริหาร** | **ตำแหน่ง** | **ปีที่ทำการบริหาร** |
|  |  |  |
|  |  |  |
|  |  |  |

- 3 -

**7. ผลงานทางวิชาการ (เช่น การสอน การวิจัย และอื่นๆ)**

7.1.........................................................................................................................................

7.2.........................................................................................................................................

ฯลฯ

**8. กิจกรรมที่เกี่ยวข้องกับงานส่วนรวมภายในมหาวิทยาลัย**

8.1..........................................................................................................................................

8.2.........................................................................................................................................

ฯลฯ

**9. งานบริการสังคมภายนอกมหาวิทยาลัย**

9.1..........................................................................................................................................

9.2.........................................................................................................................................

ฯลฯ

**10. รางวัลหรือประกาศเกียรติคุณที่เคยได้รับ**

10.1.......................................................................................................................................

10.2.......................................................................................................................................

ฯลฯ

ข้าพเจ้าขอรับรองว่า

* ข้อความดังกล่าวข้างต้นเป็นจริงทุกประการ
* ข้าพเจ้ามีคุณสมบัติตามพระราชบัญญัติมหาวิทยาลัยนเรศวร พ.ศ. 2533 และฉบับที่ 2 พ.ศ. 2541
* ข้าพเจ้ามีคุณสมบัติตามข้อบังคับมหาวิทยาลัยนเรศวร ว่าด้วย หลักเกณฑ์และวิธีการสรรหาคณบดี/ผู้อำนวยการวิทยาลัย พ.ศ. 2561 และฉบับที่ 2 พ.ศ. 2561

ลงชื่อ..........................................................................

(........................................................................)

วันที่..................เดือน.......................... พ.ศ. ..............